b'\n_START_ARTICLE_\nHonda F1\n_START_SECTION_\nPrvi\xc4\x8d v Formuli 1 (1963-1969)\n_START_PARAGRAPH_\nHonda je svet Formule 1 presenetila, ko se je v sezoni 1963 udele\xc5\xbeila svetovnega prvenstva Formule 1, le tri leta po tem ko je izdelala svoj prvi cestni avtomobil. \xc5\xbde v sezoni 1965 so dosegli svojo prvo zmago, in sicer Ameri\xc4\x8dan Richie Ginther na Veliki nagradi Mehike. Dve sezoni kasneje, na Veliki nagradi Italije 1967 je John Surtees dosegel drugo Hondino zmago, nato pa so se po sezoni 1969 umaknili iz Formule 1.\n_START_SECTION_\nDrugi\xc4\x8d kot dobavitelj motorjev (1983-1992)\n_START_PARAGRAPH_\nV Formulo 1 so se kot opremljevalci z motorji vrnili v sezoni 1983. Njihovi motorji so bili sinonim za mo\xc4\x8d in zanesljivost in bili udele\xc5\xbeeni pri \xc5\xa1estih konstruktorskih (Williams med sezonama 1986 in 1987, McLaren med sezonama 1988 in 1988) in petih [[Seznam svetovnih prvakov-voznikov Formule 1|dirka\xc5\xa1kih naslovih (Nelson Piquet 1987, Ayrton Senna 1988, 1990-1991, Alain Prost 1989). Po koncu sezone 1992 so se spet umaknili iz Formule 1 s kar 71 zmagami.\n_START_SECTION_\nTretji\xc4\x8d ponovna vrnitev (2006-2008)\n_START_PARAGRAPH_\nPred sezoni 2006 se je Honda ponovno vrnila v Formulo 1 z nakupom ve\xc4\x8dinskega dele\xc5\xbea v BARu. Jenson Button je dosegel zmago na kaoti\xc4\x8dni dirki za Veliko nagrado Mad\xc5\xbearske, ter tretji mesti na Velikih nagradah Malezije in Brazilije. Skupaj z Brazilcem Rubens Barrichello sta mo\xc5\xa1tvu priborila \xc4\x8detrto mesto v prvenstvu, \xc4\x8deprav so morda po odli\xc4\x8dnih rezultatih na zimskih testiranjih pred sezono lahko pri\xc4\x8dakovali ve\xc4\x8d. Po sezoni 2008 se je Honda umaknila iz Formule 1, lastnik mo\xc5\xa1tvo pa je z mened\xc5\xbeerksem prevzemom postal Ross Brawn, ki ga je preimenoval v Brawn GP.'